บนเว็บไซต์ TED มี TEDTalks กว่าพันเรื่อง
และผมคิดว่าหลายๆ คนในที่นี้
คิดว่ามันเจ๋งมาก --
ยกเว้นผม ผมไม่เห็นด้วยครับ
ผมคิดว่าเรามีปัญหาใหญ่
เพราะถ้าคุณลองคิดดีๆ TEDTalks หนึ่งพันเรื่อง
คิดเป็นกว่า 1000 ไอเดียที่น่าเผยแพร่
จะเป็นไปได้อย่างไร
ที่คุณจะเผยแพร่ทั้งพันไอเดียนั้น
แค่ลองยัดไอเดียทั้งหมดนั้นลงในสมองของคุณ
โดยการดู TEDTalks ทั้งหมดนั้น
มันจะกินเวลาต่อเนื่อง
กว่า 250 ชั่วโมง
ผมก็เลยลองคำนวนดูเล่นๆ
ความเสียหายต่อเศรษฐกิจ
อยู่ที่ประมาณ 450,000 บาทต่อคน
ด้วยความที่ผมเล็งเห็นปัญหานี้
ผมคิดว่า ผมต้องหาทางออกเสียแล้วล่ะ
นี่คือวิธีการของผมครับ
ในปัจจุบัน
คุณมี TEDTalks หนึ่งพันเรื่อง
แต่ละ TEDTalks มีความยาว
ประมาณ 2,300 คำ
ถ้าเอามารวมกัน
จะได้ 2.3 ล้านคำเลยทีเดียว
ซึ่งคิดเป็นไบเบิลประมาณ 3 เล่ม
แน่นอน คำถามคือ
TEDTalk จำเป็นต้องมีถึง 2,300 คำเลยหรือ?
ไม่มีอะไรที่สั้นกว่านี้หรือ?
ถ้าคุณมีไอเดียที่น่าเผยแพร่
มันต้องมีทางทำให้มันสั้นลง
ให้น้อยกว่า 2,300 คำได้แน่ๆ
คำถามก็คือ เราจะย่อลงได้แค่ไหน
เราจะใช้คำให้น้อยที่สุด
ได้แค่ไหน?
ระหว่างที่ผมนั่งครุ่นคิดอยู่
ผมไปพบคำพูดของ Ernest Hemingway
ที่กล่าวว่าคำ 6 คำนี้:
"ต้องการขาย: รองเท้าเด็ก, ใหม่เอี่ยม"
เป็นนิยายที่ดีที่สุดที่เขาเคยเขียนมา
และผมก็พบกับโปรเจกต์ชื่อ Six-Word Memoirs
ที่ผู้คนถูกเชื้อเชิญ
ให้เอาเรื่องราวชีวิตของเขา มาสรุปรวมเป็น 6 คำ เช่น
"พบรักแท้, เมื่อสายไป"
หรือ "ชีวิตว่างเปล่า, แย่มาก"
ผมชอบแนวคิดนี้ครับ
ดังนั้นถ้าเราเขียนนิยายด้วยคำ 6 คำได้
และชีวิตคนใน 6 คำ
คุณไม่ควรใช้มากกว่า 6 คำ สำหรับแต่ละ TEDTalk
เราจะได้เสร็จก่อนข้าวเที่ยงเนอะ
คือ ...
ถ้าคุณใช้เพียง 6 คำ กับทั้ง TEDTalks นับพัน
คุณสามารถลดจาก 2.3 ล้านคำ ให้เหลือเพียง 6,000 คำได้
ผมว่าผมควรทำสิ่งนี้ล่ะ
ผมเลยเริ่มโดยวานให้เพื่อนๆ ทุกคน
เขียนสรุป TEDTalk ที่ตนเองชอบ ให้เหลือ 6 คำ
นี่คือผลลัพธ์ที่ได้ครับ ใช้ได้เลยนะ
Dan Pink กล่าวถึงแรงจูงใจ
"ทิ้งแครอท, ทิ้งเหยื่อล่อ. สร้างความหมาย"
ลองไปดูนะครับ
นั่นคือสิ่งที่เขาพูดถึงใน 18 นาทีครึ่ง
บางครั้งก็มีการพูดถึงผู้พูดเอง
เช่นวีธีการพูดของ Nathan Myhrvold
หรือของ Tim Ferriss
ซึ่งอาจดูต้องใช้พลังมากในบางครั้ง
ที่ท้าทายคือ ถ้าผมจะทำแบบนี้กับ TEDTalks ทั้งหมด
สุดท้ายผมคงมีแต่ข้อความสรุป
และไม่มีเพื่อนเหลือเลย
ผมเลยต้องหาวิธีใหม่
โดยใช้คนแปลกหน้าแทน
โชคดีที่มีเว็บไซต์ชื่อว่า Mechanical Turk
ที่ให้คุณแปะงานอะไรก็ได้
ที่คุณไม่อยากทำเอง
เช่น "ช่วยผมเขียนข้อความสรุปด้วยคำ 6 คำให้หน่อย"
และผมไม่ได้ใช้แรงงานต่างด้าวถูกๆ นะครับ
ผมพบว่าผมสามารถจ่ายเพียง 3 บาท เพื่องานสรุป 6 คำได้
ผมว่าเป็นราคาที่ดีเลยครับ
ถึงอย่างไรก็ตาม
เราก็ยังไม่สามารถสรุป TEDTalk ทั้งหมดได้
เพราะคุณมี 1000 TEDTalks
และต้องจ่าย 3 บาทต่อชิ้น
และคุณต้องทำมากกว่า 1 ชิ้นต่อ TEDTalk
เพราะงานสรุปบางอันจะห่วยมาก
ผมอาจจะต้องจ่ายหลายพันบาทเลยทีเดียว
ผมเลยหาวิธีอื่น
ในเมื่อเราสามารถจัดกลุ่ม TEDTalk ได้
ทำไมเราต้องให้คนมาเขียนสรุป
สำหรับ TEDTalks ทุกชิ้นด้วยล่ะ
เราสามารถให้ทีละ 10 TEDTalks ได้
บอกพวกเขาว่า "ช่วยเขียนสรุป 6 คำให้หน่อย"
ซึ่งจะลดค่าใช้จ่ายกว่า 90 เปอร์เซ็นต์
ด้วยเงินเพียง 1,300 กว่าบาท
ผมสามารถสรุปรวม TEDTalks ทั้งพันชิ้น
เหลือเพียง 600 ข้อสรุป
ซึ่งคงดีไม่น้อย
บางคนอาจจะคิดว่า
มันเป็นไปไม่ได้ที่จะเขียนสรุป 10 TEDTalks ให้เหลือเพียง 6 คำ
แต่มันเป็นไปได้ครับ
ยกตัวอย่างศาสตราจารย์ Hans Rosling
ผมว่าหลายๆ คนคงเคยฟังเขาพูดแล้ว
เขามี 8 TEDTalks ออนไลน์
ซึ่งสรุปให้เหลือเพียง 4 คำ
เพราะทั้งหมดนั้น เขาพยายามบอกเราว่า
สัญชาตญาณของคนเรานั้นแย่มากๆ
เขาพิสูจน์ว่าเราผิดได้เสมอ
แต่งานที่ได้จากอินเตอร์เน็ตก็ไม่ได้ดีเสมอไป
เวลาที่ผมจ้างให้เขียนบทสรุป 10 TEDTalks
บางคนใช้ทางลัด
บางคนเขียนเป็นความคิดเห็นส่วนตัว
บางคนก็ไม่ละอายเลย
ใช้ 6 คำนั้นเพื่อถามคำถามผม
ถามว่าผมเล่นกูเกิลมากไปหรือเปล่า
บางครั้ง ผมก็ไม่เข้าใจเลยจริงๆ
บางคนมีเรื่องราวของเขาเอง
ผมไม่รู้ว่ามี TEDTalk ไหนพูดถึงเรื่องนี้เลย
แต่ท้ายที่สุด
ก็มีข่าวดี
สำหรับแต่ละ 10 TEDTalk ที่ผมจ้างออกไป
ผมก็ได้ข้อสรุปที่มีความหมายดี
นี่คือที่ผมชอบครับ
ยกตัวอย่าง TEDTalks ที่เกี่ยวกับอาหาร
มีคนเขียนสรุปว่า "อาหารบ่งชี้ร่างกาย สมอง และสิ่งรอบตัว"
ผมว่าเป็นการเขียนสรุปที่ดีทีเดียว
หรือเกี่ยวกับความสุข "การไล่ล่าความสุข =
การเข้าใกล้ความทุกข์"
ณ จุดนี้
ผมเริ่มจาก TEDTalks พันชิ้น
เหลือข้อสรุป 6 คำ เพียง 600 ชิ้น
ซึ่งฟังดูดีนะครับ
แต่ถ้าพูดถึง 600 ข้อสรุป มันก็ยังเยอะอยู่ดี
เยอะเกินไป
ผมคิดว่าผมต้องทำอะไรมากกว่านี้
เขียนบทสรุปของบทสรุป -- ซึ่งผมก็ทำจริงๆ
ผมนำบทสรุปทั้ง 600 ชิ้น
จัดเป็น 9 หมวดหมู่
ตามเรตติ้งที่ผู้ชมให้ใน TED.com
และวานให้ผู้คนเขียนสรุปอีกที
มีบางคนไม่เข้าใจ
ยกตัวอย่างกลุ่ม TEDTalks ที่ถูกเรตว่าสวยงาม
มีคนคิดว่าผมต้องการประโยคเด็ด ไม่ใช่บทสรุป
แต่สุดท้ายแล้ว
งานก็สำเร็จลุล่วง
ยกตัวอย่าง TEDTalks เกี่ยวกับความกล้าหาญ:
"ผู้คนล้มตาย" หรือ "ผู้คนทุกข์ทรมาน"
"มีทางออกง่ายดายอยู่ทั่วไป"
หรือสูตรสำเร็จของ TEDTalk ที่น่าตื่นตาตื่นใจ
"รูป Flickr ของนักประพันธ์เพลงคลาสสิคระดับจักรวาล"
นั่นคือใจความที่แท้จริงครับ
ตอนนี้ผมมี 9 กลุ่มแล้ว
ซึ่งก็ถือว่าเราย่อลงมาได้มากทีเดียว
แต่แน่นอน เมื่อคุณมาถึงจุดนี้ อะไรก็หยุดไม่อยู่แล้ว
ผมอยากทำให้มันดีกว่านี้อีก
เริ่มจาก TEDTalks หนึ่งพันชิ้น
ผมอยากเขียนสรุป TEDTalks ทั้งหมดให้เหลือแค่ 6 คำ
ซึ่งเป็นการลดทอนเนื้อหากว่า 99.9997 เปอร์เซ็นต์
และผมต้องจ่ายเพียง 3,000 กว่าบาท
น้อยกว่า 100 ดอลลาร์เสียอีก
ผมเลยให้คนเขียนสรุปเหลือเพียง 50 ชิ้น
ครั้งนี้ผมจ่ายชิ้นละแปดบาท
เพราะงานท้ายทายกว่า
เมื่อผมได้รับคำตอบแรก
และ 5 คำตอบที่เหลือ
ผมแอบผิดหวัง
คุณคงเห็นด้วยว่ามันสรุปเรื่องราวของ TED ได้ก็จริง
แต่มันดูขาดรสชาติไปเสียหน่อย
หรือพูดถึง TED เพียงบางมิติ
ผมเกือบจะล้มเลิกแล้ว
จนคืนหนึ่งผมลองเล่นกับประโยคพวกนี้ดู
ผมพบว่ามันมีคำตอบที่สวยงามแฝงอยู่
สุดท้ายแล้ว
งานสรุป 1000 TEDTalks ให้เหลือเพียง 6 คำ
ด้วยราคาต่ำกว่า 100 ดอลลาร์ ได้แก่
"กังวลทำไม สงสัยดีกว่า"
ขอบคุณครับ
(เสียงปรบมือ)